
ת.א. 26/
הרצליה
תאריך חתימת המסמך: 22/2/26 
התובעת:               אריאל שירה, ת.ז 2078009136
                               מרחוב ארזים 11 נס ציונה 
                               טלפון: 052-8925003
ע"י ב"כ עו"ד אריאל פרייברג  (מ"ר 62254) ו/או יגאל רסקין


מרח' אבא הלל 7 , רמת גן


טל' : 03-7412358,  פקס: 03-3180983



דוא"ל: office@freiberg-law.com
      – נ ג ד –
הנתבעת:              מגדל חברה לביטוח בע"מ
                                 מרחוב אפעל ,6 פתח תקווה
                                 טל:' ; 03-9201010פקס: 076-5637750
tviotpersonal@migdal.co.il
כתב תביעה
סוג התביעה ונושאה:                    כספי נזק גוף לפי פוליסת ביטוח.
סכום התביעה:                             52,781 ₪ 
סכום האגרה:                               1,320 ₪ (מחצית ראשונה 620 ₪)
סעיף 6(א) לתקנות בתי המשפט (אגרות) ופריט 1 לתוספת לתקנות בתי המשפט (אגרות), התשס"ז- 2007
תיקים קשורים: 
                     לא קיימים תיקים קשורים. 
הזמנה לדין (טופס 2 תקנה 10)
הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 
לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 
חלק 2: 
(1) בעלי הדין : 
1. התובעת, ילידת 13/01/2000, בכל בזמנים הרלוונטים בוטחה ע"י הנתבעת בפוליסת תאונות אישיות שמספרה 500086339 (להלן: "הפוליסה/הביטוח"), המזכה אותה בתגמולי ביטוח בגין נכות מתאונה כמפורט להלן.
רצ"ב פרטי הפוליסה, מסומנת "כנספח 1".
2. הנתבעת הינה חברת לביטוח בע"מ, הפועלת כחוק בישראל, ובכל הזמנים הרלבנטיים לתביעה זו ביטחה את התובעת בפוליסת תאונות אישיות 
(2) פירוט הסעד המבוקש באופן תמציתי: 
3. הנתבעת ביטחה את התובעת בפוליסה נשוא התובענה, פוליסה המעניקה בין היתר, כיסוי בגין נכות מתאונה בסך של 200,000 ₪ נכון ליום חתימת הפוליסה- 01.09.20011 בנוסף להחזר כספי בגין אשפוזים וייעוץ פרטי.
4. ערכו המשוערך של סכום הביטוח (הצמדה בלבד), נכון ליום 23.2.24 (יום קרות מקרה הביטוח) עומד על 230,553 ₪ עבור 100% נכות
5. התובעת כבת 24 במועד התאונה, עבדה בתפקיד בטחוני במשרד ראש הממשלה, בתאריך 23.2.24, נחתכה התובעת חתך משמעותי מזכוכית ביד ימין והיא נותרה עם נכות צמיתה בשיעור של 19%.
6. בתוך כך, הגישה התובעת תביעה לתשלום תגמולי אובדן כושר עבודה מכוח הכיסוי הביטוחי שניתן לה ע"י הנתבעת. הנתבעת, כפרה בחיוביה בטענה של סייג מהותי, כפי שיפורט לקמן.
7. הסעדים המבוקשים בתביעה זו:
1. פיצוי על בסיס  19% נכות בסך 43,801 בצירוף הפרשי הצמדה מיום 23.2.24 ועד מועד הגשת התביעה- 46,281
2. פיצוי עבור חוות הדעת- 3,500 ₪ 
3. פיצוי עבור ייעוץ רפואי פרטי- 3,000 ₪ 
4. סה"כ 52,781 ₪ נכון למועד הגשת התביעה.
תמצית העובדות הנחוצות לביסוסה של עילת התביעה ומתי נולדה:
8. ב23.2.24 נחתכה התובעת מזכוכית ביד ימין, היא פנתה לטיפול במוקד לקפואה דחופה "טרם", שם טופלה טיפול ראשוני שכלל הוצאת הגוף הזקף חיטוי ותפרים, היא שוחררה לביתה בהנחיה להמשך מעקב והוצאת התפרים. 
9. למחרת היום, חזרה התובעת ל"טרם" שהיא סובלת מנפיחות וכאבים עזים בכף היד, עד לכדי חוסר יכולת בהנעה והפעלה, היא קיבלה טיפול אנטיביוטי ונשלחה למיון במרכז הרפואי "אסף הרופא", שם נבדקה בשאלה של פגיעה עצבית.
10. לאחר הוצאת התפרים, סבלה התובעת מתחושת זרמים וירידה בתחושה באצבע 3, היא המשיכה במעקב רפואי אצל ד"ר יונה יניב, מומחית לאורתופדיה של כף היד, הומלץ לה על טיפול בצלקות עם מדבקות סיליקון ומתיחת אצבעות, טיפולי פיזיותרפיה לשיפור טווחי התנועות. בהמשך, משלא חלפו הכאבים הומלץ לבצע ניתוח נוירוליזיס בניסיון לשפר את הבעיה העצבית.
11. בעטייה של הפגיעה התובעת מתקשה בביצוע עבודתה, סובלת מהגבלה וכאבים ביד דומיננטית, כשירותה המבצעית נפגעה, היא מתקשה באחיזה ושליטה באקדח, ובביצוע משימותיה.
       רצ"ב תעודות רפואיות, מסומנות ״כנספח 2״.
12. ד"ר אלדד כ"ץ, מומחה בכירורגיה אורתופדית ומומחה כאב, אשר בדק את התובעת קבע את נכותה כדלקמן:
· נכות צמיתה בשיעור 10% בגין פגיעה תחושתית דיגיטלית מימין, טינל חיובי ותחושת לפיתה- לפי סעיף ליקוי 31(4)(ב)
·  נכות צמיתה בשיעור 10% בגין צלקת קטנה וכאובה למגע בכף היד- לפי סעיף ליקוי 75(1)(ב)
            רצ"ב חוות דעת המומחה, מסומן "כנספח 3".
13. בתאריך 15.12.24 שלחה התובעת דרישה מפורטת, לתשלום ע"פ פוליסה
14. כעבור מספר ימים, ב25.12.24 אישרה הנתבעת את קבלת התביעה ואף הזמינה את התובעת לבדיקה להערכת נכות אצל מומחה מטעמה, אשר העריך את נכותה ב5%
15. אך חרף ההכרה החלקית בנכות, ב21.1.25 שלחה הנתבעת הודעת דחייה בטענה שהנכות אינה מגיעה לנכות המינימלית הקבועה בפוליסה, לדבריה הנכות החלקית המינימלית המזכה בפיצוי חייבת לעמוד על נכות של 25% לפחות. 
            רצ"ב תכתובת בין התובעת לנתבעת, מסומן "כנספח 4".
16. התובעת תטען שבמידה ויש סעיף כזה בפוליסה, הרי שמדובר ב'אותיות קטנות' ובלתי מובחנות על רקע כלל המלל וממילא הוא אינו חל, משום שהנתבעת לא קיימה את חובתה לוודא מודעות לחריג בלתי-מקובל זה, מדובר ב"תנאי מהותי", אשר ככל ולא נאמר והוסבר מפורשות אין לו תוקף כלל ועיקר.
17. סעיף 3 לחוק חוזה הביטוח קובע כי "תנאי או סייג לחבות המבטח או להיקפה, יפורטו בפוליסה בסמוך לנושא שהם נוגעים לו, או יצוינו בה בהבלטה מיוחדת; תנאי או סייג שלא נתקיימה בהם הוראה זו, אין המבטח זכאי להסתמך עליהם".
18. הפסיקה אף החמירה בפרשנות סעיף זה, כך לדוגמא בע"א 4819/92 אליהו חברה לביטוח בע"מ נ. ישר פ"ד מט נאמר: "עקרון תום הלב, במשא ומתן לקראת כריתתו של חוזה ובזמן ביצועו בכלל, וחובות האמון שחלים על הצדדים, בעסקת ביטוח בפרט, אינם באים על סיפוקם בקיומה של מסוימות בנוסח החוזה. לכיתוב מדויק של פרטי ההסכם חייבת להתלוות הפניה אפקטיבית של תשומת לב הצדדים הנוגעים..."
19. הנתבעת הפרה את חובת המודעות והיידוע טרם החתימה על הפוליסה, במקרה של "תנאי מהותי" על הנתבעת אף מוטלת חובת הווידוא שהוסבר לתובעת בצורה מפורשת התנאי, בטופס ההצטרפות, או לחילופין בהצגת הקלטה המעידה על כך.
20. כל החרגה של נכויות מן הפוליסה היא בעייתית, משום שהיא מסכלת-לכאורה את תכליתו החברתית והכלכלית החשובה של הפוליסה. לכן הדין מעמיס חובות יידוע ווידוא על המבטח בטרם יוכל המבטח להשתחרר מחבותו בהסתמך על החרגה כאמור. 
21. דיני הביטוח מחייבים, נוכח חוסר האיזון בין מבטח למבוטח, משטר של 'שמיים כחולים'; להבדיל ממשטר של 'גילוי נאות' גרידא. עניין זה מבוסס על תובנות אודות 'כשלי-שוק' ועל אינטרסים המוגנים על ידי דיני הביטוח, דיני הצרכנות ודיני החוזים האחידים. לפיכך אין מקום להסתפק בכך שהחריג הנדון גולה בפוליסה. 
22. הדברים מקבלים משנה-תוקף בשים לב לכך שהמבוטחים נעשו מודעים להחרגה רק לאחר כריתתו של חוזה הביטוח. הרי ההחרגה אינה מופיעה ב'הצעה לביטוח', אלא רק בפוליסה הנשלחת למבוטח לאחר זמן. ניסיון החיים מלמד שבשלב זה, שלאחר השלב הטרום-חוזי שבמסגרתו מברר המבוטח את האטרקטיביות של חוזה הביטוח המוצע לו, ושוקל חלופות – נוטה המבוטח לתייק את הפוליסה הנשלחת אליו, ולא לפתוח מחדש בבדיקות ובבירורים. אפילו הוחתם המבוטח מראש על התחייבות לעיין בפוליסה לכשתישלח אליו – יש בכך משום מכשול, בשים לב לטבע האדם. דיני הביטוח נועדו, בין השאר, להגן על המבוטח גם משכמותו.
23. נוכח האמור לעיל, עולה החשש כי מבטחים ישלבו בפוליסות שלהם, במכוון, החרגות כאלה; תוך הסתמכות על כך שבדרך כלל ההחרגה לא תבריח לקוחות, אך תהא עשויה לחסוך תגמולי ביטוח. קיים שיקול של מדיניות למנוע חשש זה, והוא עשוי להצדיק פסילתן של החרגות שאין להן צידוק ענייני בהקשרה של עסקת הביטוח.
24. בין אם מדובר ב"מלכודות" ביטוחיות יזומות, ובין אם מדובר ב"כיסי-אוויר" ביטוחיים אקראיים – לכאורה אין מקום להפקיר את המבוטח לתוצאותיהן של החרגות ביטוחיות שאין להן צידוק ביטוחי; ואשר לפיכך ניתן לראות בהן משום חוסר תום-לב בחוזה הביטוח.
25. בנוסף, התנהלות הנתבעת תמוהה ומעלה חשד של ממש, לו נכונות טענותיה של הנתבעת מדוע זימנה את התובעת לבדיקה מטעמה, הרי גם טענת התובעת ל 19% אחוזי נמוך מ"הנכות המינימלית".
26. נוכח התנהלות ותשובות הנתבעת לא נותרה לתובעת אלא לפנות לבית המשפט הנכבד ולעתור לקבלת הסעדים המתחייבים בנסיבות העניין.
27. התובעת תטען כי הנתבעת חייבת לפצותה בהיותה מבטחת בפוליסה כאמור בהתאם לדין.
28. ביטוי: חובת היידועביטוי: ווידואביטוי: פוליסהסוג הליך: ת"אנושא: ביטוח, חוזים לעיין בפסיקה
29. ליתן כל סעד אחר שיראה נכון וצודק בנסיבות העניין.
30. התובעת תטען כי הסתמכה על הנתבעת כמבטחת סבירה אשר בקרות מקרה ביטוח של נכות ואובדן כושר עבודה תשלם את תגמולי הביטוח המגיעים לה עפ"י הוראות החוק והפוליסה, משלא עשתה כן הפרה את דיני ההסתמכות, הצפיות וחובת תום הלב הפרה בוטה וגסה הנוגדת הוראות כל דין.
חלק 3 
5. פירוט העובדות המקנות סמכות לבית המשפט 
31. לבית המשפט הנכבד הסמכות לדון בתביעה על פי מהותה, ערכה ומקום ניהול עסקי הנתבעת.
32. אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.

33. כן, תטען התובעת כי נסיבת העניין, מן הראוי שכב' בית המשפט יחייב את הנתבעת בריבית מיוחדת בהתאם לסעיף 28א לחוק חוזה הביטוח
                                                                                          ______________






              אריאל פרייברג, עו"ד








ב"כ התובעת
	
	



